Κοτόπουλο σε σάλτσα πάπρικας - σκόρδου
Μοντέρνα συνταγή με παραδοσιακά υλικά, μπόλικο σκόρδο και κρασί σέρι. Το γευστικό αποτέλεσμα ασυναγώνιστο.
1 κιλό φιλέτα από µπουτάκια κοτόπουλου, 1 κουτ. σούπας πάπρικα γλυκιά, 2 κουτ. σούπας ελαιόλαδο, 8 σκελίδες σκόρδου, µε τη φλούδα, 60 ml σέρι fino ή όποιο λευκό, ηµίγλυκο αρωµατικό κρασί µάς αρέσει, 1 δαφνόφυλλο, 2 κουτ. σούπας φύλλα µαϊντανού, ψιλοκοµµένα, αλάτι, πιπέρι φρεσκοτριµµένο
Για να φτιάξουμε κοτόπουλο σε σάλτσα πάπρικας – σκόρδου αρχικά, κόβουµε κάθε µπουτάκι στα τρία. Σε ένα µπολ ανακατεύουµε την πάπρικα µε αλατοπίπερο, προσθέτουµε το κοτόπουλο και ανακατεύουµε.Σε ένα µεγάλο και βαθύ τηγάνι ή σε ρηχή κατσαρόλα ζεσταίνουµε το µισό λάδι σε δυνατή φωτιά και σοτάρουµε το σκόρδο για 1-2 λεπτά, µέχρι να σκορπίσει το άρωµά του και να αρωµατίσει το λάδι. Βγάζουµε τις σκελίδες από το τηγάνι και τις κρατάµε στην άκρη.Σοτάρουµε το κοτόπουλο από όλες τις πλευρές, σε δόσεις, για 5 λεπτά ή µέχρι να ροδίσει καλά. Βάζουµε µετά όλο το κοτόπουλο στην κατσαρόλα, ρίχνουµε το σέρι και αφήνουµε να εξατµιστεί. Προσθέτουµε 2/3 φλιτζανιού ζεστό νερό, το δαφνόφυλλο και αλατοπίπερο. Χαµηλώνουµε τη φωτιά και αφήνουµε να σιγοβράσει το φαγητό σκεπασµένο για 10 λεπτά.Παράλληλα, ξεφλουδίζουµε τις σκελίδες του σκόρδου και τις χτυπάµε µε τον µαϊντανό σε ένα γουδοχέρι ή στον πολυκόφτη που διαθέτουµε, µέχρι να λιώσουν. Προσθέτουµε την πάστα σκόρδου στο κοτόπουλο, σκεπάζουµε µε το καπάκι και µαγειρεύουµε για περίπου 5 λεπτά ακόµη.Σερβίρουµε, το κοτόπουλο σε σάλτσα πάπρικας – σκόρδου, ζεστό.
Κοτόπουλο,Κρασί,Σκόρδο